**Jarkko Juhani Eve** (s. 6. heinäkuuta 1963 Pori) on suomalainen muusikko. Eve tuli tunnetuksi Dingon basistina vuosina 1983–1984, mutta jätti yhtyeen vuonna 1984. Dingon jälkeen Eve aloitti soolouransa. Eve palasi Dingoon vuosiksi 2002–2008. Eve on tehnyt yhteistyötä muun muassa Remu Aaltosen, Dave Lindholmin ja Tommi Läntisen kanssa.

Ura
---

1970- ja 1980-lukujen vaihteessa Jarkko Eve soitti useissa porilaisissa yhtyeissä, joista tunnetuin oli Jeve kelaa. Vuonna 1981 Eve soitti MAC-yhtyeessä yhdessä Pepe (kitara) ja Jippo Laaksosen (rummut) kanssa, mutta erosi yhtyeestä samana vuonna. Hänen tilalleen MAC-yhtyeeseen liittyi Pertti Neumann, joka myöhemmin perusti Dingon. Vuonna 1983 Eve liittyi Dingon basistiksi. 

Jarkko Eve soitti Dingon esikoisalbumilla *Nimeni on Dingo* (1984) ja laulaa albumilla kappaleen "Lähden taas", jonka oli myös säveltänyt ja sanoittanut. Dingon menestyksestä huolimatta Eve erosi yhtyeestä heinäkuussa 1984 musiikillisten erimielisyyksien vuoksi ja lähti soolouralle.

Vuonna 1985 Eve julkaisi ensimmäisen sooloalbuminsa *Eve*, joka myi kultaa. Albumin julkaisun myötä Eve aloitti soolokiertueen ja hänen taustayhtyeessään soittivat Hombre Lampinen (kitara) ja Seppo Suhonen (rummut). Samana vuonna Eve muutti Porista Helsinkiin.

Vuonna 1986 julkaistiin albumi *Laulava muukalainen*. Vuosien 1986–1987 kiertuekokoonpanossa vaikuttivat Ming Sumen (koskettimet), Marko Kainulainen (rummut), Stenu Määttänen (basso) ja Hombre Lampinen (kitara). Yhtye oli kiertueella pitkään, kunnes yhtyeen jäsenet Eveä ja Sumenia lukuun ottamatta perustivat Boycottin yhdessä Tommi Läntisen kanssa.

Even kolmas sooloalbumi *Saura* julkaistiin vuonna 1987. Keikkakokoonpanossa soittivat Jari Paulamäki (basso), Markku Petander (kitara), Kai Koski (rummut) sekä Puke Kataja (kosketinsoittimet). Keväällä 1988 soitettiin viimeinen keikka Vanhalla Ylioppilastalolla, Helsingissä. Samana vuonna Eve lähti kiertämään Aasiaa. Suomeen palattaessaan Eve perusti siirtomaatavarakaupan Porvooseen. Kesällä 1992 Eve ystävystyi Remu Aaltosen kanssa, ja vuotta myöhemmin Remu perusti Remu plays Hurriganes -yhtyeen, joka julkaisi vuonna 1994 *Roadrunner Tour* -livelabumin. Kiertue alkoi 1993 ja kokoonpanossa Eve soitti kitaraa Tatu Mannbergin kanssa. Yhtye keikkaili niin Suomessa kuin Ruotsissakin, kunnes vuonna 1994 Eve lähti jälleen Intiaan.

Vuonna 1994 Eve muutti Porvoosta Tampereelle. Vuonna 1995 ilmestyi uusi albumi *Kuun poika Luca*. Keikoilla soittivat Hombre Lampinen (kitara), Ari Toikka (rummut), Sami Ruusukallio (basso), Satu Pohja (taustalaulu) sekä Tapio Siitonen (koskettimet). Yhtyeen hajottua 1996 Eve keikkaili perulaisen Mike Ortizin kanssa "Eve Duo" -nimellä vuoteen 1998. Samana vuonna Even *20 Suosikkia - Rankkasateessa* -kokoelmalevy julkaistiin. Kokoelmalevy sisälsi musiikkia hänen neljältä studioalbumiltaan vuosilta 1985–1995. 

Vuonna 2002 Eve aloitti duo-keikat Pertti Neumannin kanssa. Vuonna 2004 Dingo teki uuden paluun Neumannin ja Even johdolla. Vuonna 2005 julkaistiin Dingon uusi albumi *Purppuraa*. Albumilla on kaksi Even tekemää ja laulamaa kappaletta. 

Heinäkuussa 2008 Eve ilmoitti eroavansa Dingosta ja keskittyvän jatkossa soolouraansa. Viimeisen keikkansa Dingon kanssa Eve soitti 27. heinäkuuta Nokialla Tapsan tahdit -tapahtumassa. Even tilalle yhtyeeseen liittyi Vesa Kuhlman.

Dingolle tehtyjen kappaleiden ja oman soolotuotannon lisäksi Jarkko on tehnyt kappaleita myös mm. Boom-yhtyeelle

Perhe
-----

Jarkko Even isä on Charme Asserdalin omistajana tunnettu ravimies Timo Eve. Jarkko Even mukaan hän oli "isätön lapsi, yhden yön seikkailun tulos". Hänen velipuolensa on urheilutoimittaja Matti Eve.

Eve lopetti alkoholin käytön vuonna 2011 ja hän opiskelee (tammikuussa 2023) lyhytterapeutiksi. Evellä on kuusi lasta. 

Jarkko Eve oli naimisissa Claudia Even kanssa vuosina 1997–2013. 

Kesäkuussa 2014 Satakunnan käräjäoikeus tuomitsi Evet ehdollisiin vankeusrangaistukseen törkeistä kirjanpitorikoksista. Evecom-toiminimellä oli laskutettu noin 235 000 euroa Jarkko Even keikkapalkkioita ja Claudia Even selvänäkijätoiminnasta saamia palkkioita. Kirjanpitoa ei kuitenkaan ollut, tilinpäätöksiä ei tehty eikä verojakaan maksettu.

Soolotuotanto
-------------

* *Eve* (1985)
* *Laulava muukalainen* (1986)
* *Saura* (1987)
* *Kuun poika Luca* (1995)
* *20 suosikkia – Rankkasateessa* (1998) (kokoelma)
* *32 laulua* (2014) (kokoelma)

Yhtyeitä
--------

* Jeve kelaa
* Kelaa
* MAC (1981)
* Dingo (1983-1984 ja 2002-2008)
* Remu plays Hurriganes (1993–1994)
* Redclouds (2003)

Lähteet
-------

1. ↑  ÄKT:n tilasto (Arkistoitu – Internet Archive)
2. ↑  Jarkko Even tuotanto Kansalliskirjaston Finna-palvelussa *kansalliskirjasto.finna.fi*. Viitattu 23.1.2016.
3. ↑  Jarkko Eve lauluntekijänä *Fono.fi*. Viitattu 23.1.2016.
4. ↑  Satakunnan Kansa, Virta 10.-16.11.2006
5. ↑  Dingon Jarkko Eve jätti alkoholin ja teki rajun elämänmuutoksen – valmistuu pian uuteen ammattiin *www.iltalehti.fi*. Viitattu 18.1.2023.
6. ↑  Aalto, Harri: Dingon keikkamyynti: Ex-pariskunnalle ehdollista törkeästä talousrikoksesta *Satakunnan Kansa*.  17.6.2014.  Arkistoitu. Viitattu 18.6.2014.

Aiheesta muualla
----------------

* ( Even virallinen kotisivu)
* Jarkko Eve Myspacessa (englanniksi)
* Dingon virallinen kotisivu
* Ylen Elävä arkisto: Eve estradilla

Dingo

| 
* Pertti Neumann
* Jonttu Virta
* Pepe Laaksonen
* Leena Peisa
* Saska Ketonen

 |
| --- |
| 
* Juha "Quuppa" Seittonen
* Jarkko Eve
* Tumppi Vähä-Pesola
* Pete Nuotio
* Pave Maijanen
* Jari Nieminen
* Vesa Aaltonen
* Pekka Kuorikoski
* Hombre Lampinen
* Juha Jokinen
* Sami Välimäki
* Ari Toikka
* Pekka Siistonen
* Jukka Mänty-Sorvari
* Robert Engstrand
* Vesa Kuhlman
* Ville Siuruainen
* Erik Valkama
* Jani Hölli
* Janne Kasurinen
* Mikko Virta
* Esa Nummela
* Topi Karvonen
* Jere Ijäs
* Tero Rikkonen
* Rein T. Rebane
* Taago Daniel
* Vallo Vildak
* Petri Lapintie

 |

|  |  |
| --- | --- |
| Studioalbumit | 
* *Nimeni on Dingo*
* *Kerjäläisten valtakunta*
* *Pyhä klaani*
* *Via Finlandia*
* *Purppuraa*
* *Humisevan harjun paluu*

 |
| Livealbumit | *Live* |
| Kokoelmat | 
* *Tuhkimotarina*
* *Sinä & Minä*
* *Suomen parhaat*
* *20 suosikkia – Autiotalo*
* *Parhaat*
* *Dingomania*
* *Tähtisarja – 30 suosikkia*
* *Kunnian päivät 1983–1986*
* *Sound Pack 2CD+DVD*
* *Autiotalon aarteet*

 |
| VHS/DVD | 
* *Nimemme on Dingo*
* *Kerjäläisten valtakunnassa*
* *Dingo Live*
* *Dingomania*

 |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Yle

 |

 |